Alfa Romeo Giulia

Alfa Romeo Giulia (952) – vidutinės klasės automobilis, nuo 2016 m. gaminamas italų gamintojo Alfa Romeo. Modelis buvo pristatytas 2015 m. birželį, o pardavimai prasidėjo kitų metų vasarį.

Tai pirmasis Alfa Romeo šeimos automobilis po 2011 m. baigto gaminti Alfa Romeo 159. Taip pat pirmą kartą per du dešimtmečius Alfa Romeo modelis naudoja galinių ratų pakabą po 1992 m. baigto gaminti Alfa Romeo 75.

Alfa Romeo Giulia 2017 m. Europos metų automobilio rinkimuose užėmė antrąją vietą po Peugeot 3008.

 Istorija 
Šio modelio gamybos pradžia buvo lėta ir sudėtinga, išleidimo data atidėliojama, dizaino brėžinius Fiat Chrysler Automobiles vadovas Sergio Marchionne siųsdavo peržiūrėti ir pataisyti.Alfa Romeo Giulia (2014): CAR Magazine's new scoop

Alfa Romeo Giulia yra pirmasis modelis naujame gamintojo plane, pagal kurį gamintojas gaus 5 milijardus eurų investicijų, bus išleisti 8 nauji modeliai, o pardavimai nuo 74 000 vnt. 2013 m. pakils iki 400 000 vnt. 2018 m. Taip pat kompanija sukūrė visiškai naują galinius varomus ratus naudojančią platformą kodiniu pavadinimu „Giorgio“. Ją peržiūrėjo Ferrari technikos direktorius Philippe Krief.

Modelis buvo atskleistas žurnalistams kompanijos muziejuje Arėzės mieste 2015 m. birželio 24 d. Renginyje specialią „Nessun dorma“ partiją atliko Andrea Bocelli.Per la nuova Giulia Bocelli canta “Nessun dorma”  Renginys sutapo su Alfa Romeo 105 metų minėjimu, kuriam skirtas ir atnaujintas kompanijos logotipas.With New Luxury Sedan, Fiat Chrysler Looks for Rebirth of a Brand

 Modeliai 
Giulia Quadrifoglio galinė dalis
2015 m. Frankfurto automobilių parodoje buvo parodytas pirmasis Giulia Quadrifoglio (pats galingiausias) modelis.2016 Alfa Romeo Giulia Walkaround : 2015 Frankfurt Motor Show Šioje parodoje savo pirmuosius užsakymus pateikė Italijos Karabinieriai. Šis modelis konkuruos su Mercedes-AMG C63, BMW M3 F80 ir Cadillac ATS-V.The Alfa Romeo Giulia QV Is Going To Crush The Competition

2016 m. Paryžiaus automobilių parodoje buvo pristatytas Giulia Veloce modelis. Šis modelis turi du naujus variklius, 8 pavarų automatinę pavarų dėžę. Taip pat buvo pademonstruota ir Alfa Q4 versija, kuri naudoja visus varomus ratus.  Italijos policija užsakė savo reikmėms šį modelį.

Toje pačioje parodoje buvo parodyta ir ekonominė modelio versija pavadinimu „AE“ (angl. Advanced Efficiency, pažangus efektyvumas). Modelis turi 132 kW, 178 AG variklį su 8 bėgių automatine pavarų dėže. Jis sunaudoja 4,2 litrus 100 km., o CO2 emisija siekia 99 g/km. Modelis naudoja specialias 205/60 R16 dydžio padangas, siekiant sumažinti kelio pasipriešinimą.

 Saugumas 
Visi Giulia modeliai bazinėje įrangoje turi svarbiausias aktyvaus saugumo sistemas (priekinio atsitrenkimo perspėjimo, autonominio sustojimo, pėsčiųjų aptikimo, IBS, linijų kirtimo ir kruizo kontrolės sistemas). Giulia yra pirmasis automobilis pasaulyje, naudojantis Continental MK C1 elektroninių stabdžių sistemą. Sustojimo nuo 100 km/val distancija Giulia modeliui yra 38,5 m, Quadrifoglio – 32 m.

2016 m. birželį EuroNCAP avarijų testuose modelis pelnė 5 žvaigždučių įvertinimą (pasiekė 98 proc. suaugusiųjų saugumo įvertinimą – tuo metu geriausias pasiekimas pasaulyje).

 Galimybės 
Pagal Alfa Romeo duomenis, Giulia Quadrifoglio pasiekia 100 km/val greitį per 3,9 sekundes ir gali sustoti nuo šio greičio per 32 metrus. Šis modelis įveikė Nürburgring Nordschleife trasos ratą per 7:39 min. ir pagerino vidutinių automobilių klasės rekordą. 2016 m. rugsėjį automatinės pavarų dėžės modelis šį rekordą dar kartą pagerino 7 sekundėmis.OFFICIAL: Alfa Romeo Giulia Quadrifoglio 7:32 at the Nürburgring

Galingiausia 2,9 L variklio versija pasiekia didžiausią 307 km/val greitį.Alfa Romeo at the 2015 Frankfurt International Motor Show 

 Apdovanojimai 
EuroCarBody apdvanojimas 2016
Auto Europa 2017
Das Goldene Lenkrad: gražiausias 2016 m. automobilis
2017 vairuotojų pasirinkimas – geriausias naujas prabangus automobilishttp://media.fcanorthamerica.com/newsrelease.do?id=17985&mid=701: http://media.fcanorthamerica.com/newsrelease.do?id=17985&mid=701, accessdate: 23. November 2016
2017 Auto del Año (metų automobilis) vidutinių sedanų segmente, Ispanijos auto žurnalistųhttp://media.fcanorthamerica.com/newsrelease.do?id=18008&mid=701: 2017 Auto del Año© (Car of the Year) in Mid-size Sedan Segment by Hispanic Motor Press, accessdate: 23. November 2016
2016 BBC „Top Gear“ žurnalo apdovanojimai:geriausio automobilio ir 2016 m. automobilio apdovanojimaiFiat Chrysler Automobiles EMEA Press: 2016 BBC Top Gear Magazine Awards , accessdate: 26. November 2016
2017 m. geriausias automobilis – Vokietijos žurnalas „Auto, Motor und Sport“
Kroatijos autoklubo žurnalo apdovanojimas: Croauto 2017
2017 m. naujokas, Quattroruote
Geriausių rodiklių prabangus 2017 m. automobilis, pagal „New York Daily News Autos“ komandą
„Wards“ 10 geriausių interjerųInteriors content from WardsAuto: nds are receiving their first Wards 10 Best Interiors trophies is a testament to the advances made across the entire auto industry. Prospective buyers in all vehicle segments want and deserve functional and beautiful interiors. Here are our 10 favorites.” , accessdate: 18. April 2017 
„Super sedano“ titulas „Popular Mechanics’ Automotive Excellence“ apdovanojimuose
„Teksaso automobilio“ ir „Geriausio Teksaso sedano“ apdovanojimaihttp://media.fcanorthamerica.com/newsrelease.do?id=18286&mid=446: http://media.fcanorthamerica.com/newsrelease.do?id=18286&mid=446, accessdate: 27. May 2017
 2017 m. Europos metų automobilis – 2 vieta.Coty 
 2018 m. Motor Trend metų automobilis.

 Nuorodos 

 Alfa Romeo Giulia svetainė

 Šaltiniai 

Giulia